Hvordan kommer man seg rundt i Gdansk?
I Gdansk kan du reise rimelig med taxi, og de har ofte faste priser slik at du er sikker på å ikke betale mer enn nødvendig. Fra flyplassen kan du velge mellom buss og taxi, og begge alternativer er rimelige. Dersom du vil spare mest mulig penger er det anbefalt å ta buss. Vil du besøke kjente museer, shoppe og nyte inntrykkene byen byr på, kan du gå til fots rundt i gamlebyen. Vil du fra sentrum ut til havnen, er det en kort kjøretur på rundt 15 minutter. Sentralstasjonen heter Gdansk Glówny Central Station, og ligger omtrent et kvarter fra gamlebyen. Vil du kjøpe billetter til kollektiv transport, kan du kjøpe disse på en rekke automater, kiosker og servicesteder rundt i byen. ZTM har ansvar for den kollektive trafikken, og på deres nettsider finner du kart over alle salgsstedene for buss- og trikkebilletter. Hvis du går innom turistkontoret i Gdansk kan du kjøpe turist-pass for transport. Det går også an å kjøpe billett ombord i trikk og buss, men da betaler du en høyere pris. Finn hotelltilbud i Gdansk på momondo